Ego Manasses Dei gratia Lingonensis Episcopus, uniuersis notum facio me dedisse et concessisse Abbati Sancti Stephani Diuyonensis curam et amministrationem Ecclesie de Marcennaio, saluis iusticiis Ecclesie Lingonensis et saluo iure episcopali. Portionem autem redituum que in eadem Ecclesia capellanum contingebat, Wiardo meo capellano concedo, ut inde, tota uitta sua, iuxta propriam uoluntatem, ordinet et disponat. Post dicessum uero eius, in iuridictionem Abbatis redditus et prouentus prefate Ecclesie reuertentur. Testibus Archidiaconis Lingonensibus Oduiono et Stephano, Canonicis lingonensibus Milone et Philipo. Actum anni Incarnati Uerbi Dei M° C° LXXX° II°.